Fecko, Martin, poslanec NR SR (2018-12-05):
Ďakujem pekne. Pán predsedajúci, pán navrhovateľ, pán spravodajca, kolegyne, kolegovia, hostí máme tiež, tak aj tých vítam. Dovoľte mi trošku taký retro pohľad, lebo tento zákon o poľovníctve, ktorý sa vyslovene že ako týkal nejakým spôsobom usmrtenia alebo iným, nejakou elimináciou mačiek a psov, sme tu mali v minulom volebnom období a musím vám povedať, že sa tu zviedla ťažká, ťažká vojnová ofenzíva ochranárov verzus poľovníci. A sme tu asi jeden deň, tí čo ste tu z minulého volebného obdobia, tak si asi pamätáte, že to bola ťažká bitka, každý sa pozeral, nejaké mačky, psy, však máme iné problémy, nieto mačky a psy riešiť. No je to pravda, lebo nám tu hynú ľudia a my debatujeme o mačkách a o psoch. Ale dobre, máme to tu znovu. Samozrejme, ja tiež som za to, aby sme domácich miláčikov, čo máme, samozrejme, je to člen rodiny, tiež mám psa, tiež aj mačku sme mali, samozrejme, každý nejak k tomu lipne. Ale na druhej strane musím povedať jedno, v lese ste hostia. Mali by sme byť hostia. Proste nie, tam prídeš, ja veľký pán a všecko idem likvidovať. To, čo sme v minulosti prijali, ako tu aj kolega navrhovateľ konštatoval, že prakticky voľný pohyb psa viac ako 50 metrov od osoby, ktorá vedie. Mačka, okrem pohybu do 200 metrov od najbližšej stavby. A usmrtiť môžte, ak sa pohybuje v revíri vo vzdialenosti za psa 200 metrov od najbližšej pozemnej stavby a mačku, ak sa pohybuje v poľovnom revíri vo vzdialenosti väčšej ako 200 metrov od najbližšej stavby, to neplatí, keď je nejako označená. Aj s tým označením mačiek boli veľké problémy, pamätáte si, kolegovia, lebo niekto mi tu tvrdil, že mačku nemôžte označiť. Tak potom som tu priniesol z Bulharska označené mačky, ja som bol na dovolenke, kde krásne obojky mali a boli označené mačky. To sme už vyriešili, chvalabohu, takže aj na Slovensku vieme označiť mačku, aby sme ju vedeli buď odstreliť, alebo neodstreliť. Samozrejme, to, čo sa teraz tu navrhuje, pardon, hovorí, že ideme usmrtiť v poľovnom revíri, a tu musím navrhovateľov možno trošku zorientovať, že poľovný revír je nie iba lesná pôda, ale aj poľnohospodárska pôda. To znamená, my sa vlastne pohybujeme okrem intravilánov v celom území Slovenska, kde prakticky dávame nejaký zákaz alebo nejaký príkaz. Ja som si myslel, že keď takéto, ja som nevedel, že takéto sú s tým problémy, ja som si myslel, že hneď bude nejaká vykonávacia vyhláška, ktorá bude riešiť to, že sa dajme tomu mačky strieľali, jak si, kolega, psy, tie miláčiky a tieto proste priamo niekde v intraviláne, čo si neviem teda ani predstaviť, že niekto v intraviláne začne strieľať, to je už nonsens, to podľa mňa nemá nič s nejakou poľovníckou etikou. Nie som poľovník, ale myslím si, že to blud. Takže teraz prakticky sa tu navrhuje, aby sme mohli, teda doplňujeme, nevyhadzujete nič. Bude platiť to isté, akurát doplňujeme ďalšie veci, ktoré hovoria o tom, že usmrtiť v poľovnom revíri voľne sa pohybujúceho psa, ktorý prenasleduje alebo inak poškodzuje zver alebo vajcia pernatej zveri, to sa nevzťahuje na poľovníckeho psa a na psa, ktorý má nasadený obojok alebo prsný postroj. No tak, vážení, pozor! Chcete mi povedať, že keď bude poľovnícky pes mi likvidovať hluchánie mláďatá, tak že mám naňho pozerať, že ty môj zlatý? No tak, to teda beriem, že tak to teda nie. Lebo iba tým, že máš postroj, ešte neznamená, že budeš mi tu drancovať, tým pádom sa to míňa účinku ako takého. Takže pozor! A ďalšia vec, veď predsa zver si zadefinoval človek, že? Si povedal, že to zver je, to zver neni. A na Slovensku, ja som teda aj ornitológ, člen Slovenskej ornitologickej spoločnosti, takže nemám konflikt záujmov, ale som, myslím, že trošku v tom doma. Takže, keď dovolíte, na Slovensku máme 361 druhov vtáctva. Z toho len 222 hniezdi a v poľovnej zveri je zhruba 60. To znamená, tých 300 zvyšných je mimo poľovnú zver. A teraz, áno, pán navrhovateľ, chceli ste podnety, dám vám podnety, lebo je to prvé čítanie. A v prvom čítaní by sme sa mali dojednať, či vôbec je to problém, alebo neni a čo chceme riešiť. Takže ja navrhujem, aby sme aj toto tam dávali, hoci je to zákon o poľovníctve. Možnože to môže ísť aj do ochrany alebo neviem kde proste, dobre, je to v poľovníckom. A toto prakticky mi hovorí, že ten pes, ktorý teda bude duriť aj možnože tú zver alebo inú proste, musíme ho nejako eliminovať. A tak by som povedal, keď si vezmete povahu mačky a psa, pes poslúcha človeka, mačka si s vami robí, čo chce, v mnohých prípadoch. Je to proste rozdielny nejaký pomer správania sa k človeku. A musím povedať, že mačky ročne v rámci sveta, teraz ma neberte za slovo, ale niekoľko stá miliónov kusov vtáctva zlikvidujú mačky. A nehovorím o divých mačkách, hovorím o domácich mačkách. Tie mačky berme, akože to je osve. Takže berte to takto, že mačky sú dobrí, ja tomu hovorím, grancíri, ktoré likvidujú nám naše vtáctvo a ja by som bol veľmi rád, keby sme aj touto novelou obmedzili túto drancovačku, ktorú máme. A ja zase mám veľa mailov aj odkazov od ľudí, ktorí hovoria, pán Fecko, na mojej tuji moja vlastná mačka mi zožrala aj drozdov, aj zelienky, aj stehlíky, čo tam hniezdili. A neviem, čo si, ako si s tým mám dať rady. No to je o tej výchove alebo nevýchove tej mačky a tá je problematická v tej výchove. Takže berem, pokiaľ ona by sa mala pohybovať, to už si musí, samozrejme, každý majiteľ ustrážiť v tom intraviláne. Ale ja beriem, pokiaľ sa má pohybovať po lese, nie divá mačka, lebo ekvivalentom mačky domácej v lese je divá mačka. Ekvivalentom psa je vlk, to dúfam, že vám je jasné, že proste títo sú v prirodzenom prostredí, ony sú tam doma. Divá mačka v lese je doma, domáca mačka v lese je hosť. A to isté u psa a vlka. Takže, vážení, my tam tú pôvodnú komunitu alebo, resp. ten druh máme aj u nás. Čo sa týka divej mačky, ešte trošku rozšírim, čo tu kolega Martinák už aj uviedol, že sme jedna z mála krajín v Európe, kde ešte vôbec ich máme. U nás sa zdržuje väčšinou v listnatých a v nižších polohách. To neni nejaký vysokohorský druh. A vidieť divú mačku, ja som ju raz v živote videl, aj to ešte, aj proste polemizujem, či vôbec to bola ona. A prakticky, keby ste náhodou videli mačku divú, tak berte takto, že mačka divá ma huňatejší chvost, je, samozrejme, tmavohnedá s tými pruhmi a prakticky s tým chvostom myká. Domáca mačka s chvostom nemyká. Pes, keď je rád, tak myká tiež s chvostom. Ale mačka divá myká a domáca nemyká. Takže keby ste náhodou takúto mačku videli, tak, samozrejme, bude to divá mačka. A ako povedal kolega Martinák, dochádza tu k zmene genofondu, pretože sa nám kríži. A obyčajne sa kríži domáci kocúr s divou mačkou na tých 90 %, to znamená, on prenáša, dá sa povedať, tie gény nie divokosti na tieto divé mačky. Takže ja by som bol veľmi rád, keby sme ten genofond, to vám všetci poľovníci a všetci nejakí zástancovia tej čistej línie potvrdia, že my nechceme tu mať bastardov, že to budeme krížiť hore-dole. A ja som, musím vám povedať jednu vec, že keď som videl v Tatrách, a to je o tom, vlastne neznalosti krajiny, neznalosť krajiny. Viete, čo som videl? Že v Tatrách predávajú pútače na Tatry, viete, cez jaký druh vysokohorskej kozy? Viete, cez jaký druh? Cez kozorožca. No ukážte mi, kde máme v Tatrách kozorožce, nech mi niekto ukáže. Veď to je nonsens. A to je tá neznalosť krajiny, viete ako, a neznalosť pomerov. A bojím sa, že aj tu mnohí nevedia, že my tu vlastne tú divú mačku máme. Ešte v jednom, nejakej tej lokalite, ktorá proste tu funguje, a ja ju chcem prenechať pre ďalšie generácie. Pretože hovorím jedno, keď sme to zdedili od našich predkov, otcov a dedov a tú pestrosť tu máme, nemôžme, aby to naše deti nevideli. Máme im zachovať minimálne v takomto udržateľnom biodiverzite a v takomto priestore, ako sme i my to zdedili. Takže, pán kolega, ja som za, aby sa zabránilo tým kadejakým vylomeninovým zástrelom mačiek a psov. Ale na tejto strane prikláňam sa k tomu, aby aj ten pes, ktorý bude duriť aj s tým prsným a neviem akým náhubkom a všetkým možným, aby prakticky bol tiež nejakým spôsobom a nieže zastrelený proste, ale odchytený proste a nejakým spôsobom urobené s ním nejaký poriadok, pretože toto tuto neni možné, viete ako. A tá zver, hovorím, neni všetko zver. Je to vtáctvo, by si zaslúžilo tiež túto pozornosť. Ešte na koniec poviem jednu vec, že zdá sa mi, že každý majiteľ – či už mačky, alebo psa – mal by byť v plnej miere zodpovedný, ako sa správa jeho miláčik, akú mu dáva voľnosť, kde ho púšťa, kde ho nepúšťa. A musím povedať, že, samozrejme, ten poľnohospodársky priestor v revíri je podstatne voľnejší ako ten lesný, kde prakticky tá, tie stromy a tie kríky proste robia nejaký iný ten biotop, ktorý tam funguje. Zase na druhej strane musím povedať, že najväčší úbytok za posledných 30 rokov v Európe je v poľnohospodárskej krajinnej zveri. To je jedno, či už teda poľovnej alebo klasickej, či už aj to vtáctvo, a nie ako o lesnej. Lesy ešte nejako to udržujú, ale poľnohospodárska krajina je zdevastovaná. A dúfam, že mi dáte za pravdu, že keď ja som ako mladý chlapec chodil v zime, ja som hľadal stopy, pod každým kríkom alebo každým druhým som videl aj zajaca, aj jarabicu, aj bažanta. A som bol, normálne som sa až tešil ísť ku každému kríku, že by som, čo sa tam objaví pod ním, koľko tam bude jarabíc. My sme to volali kuropka, viete ako. A sme sa tešili. Iďte teraz, iďte teraz v zime po snehu, koľko nájdete stôp, koľko nájdete jarabíc, koľko bažantov, koľko zajacov. Proste my sme zničili biotop poľnohospodárskej krajiny a hráme sa na veľkú chemickú továreň, ktorá nám likviduje biotopy, ktoré by mohli pomôcť aj našim ďalším deťom, ktoré prídu po nás, a nemali by im robiť nejaké problémy. Takže ja som za, aby sme to sprísnili, pán kolega, ale venovať sa aj tým druhom, ktoré nie sú zverou a, samozrejme, že aj psy, ktoré budú duriť a ináč likvidovať, tak mali by proti nim nejako zasiahnuť. Samozrejme, nemusia ich odstreliť, ale teda urobiť s tým poriadok a myslím, že tie... Najväčší problém, viete, s čím je? S tými psami v osadách a s mačkami. V rómskych osadách, lebo v cigánskych osadách, tam si to, ako si to tam, tam je veľký problém a ja si neviem predstaviť, ako tam urobiť poriadok. Tých útulkov máme síce dosť. Ja tvrdím, že mali by chodiť aj tí šerpovia proste, ak je strelec, žeby, proste s tými autami odchytávať to, proste brať to, aby to išlo. Len u nás to nejakým spôsobom nefunguje. A chcem veriť, že chcete pomôcť odstrániť tento problém aj touto novelou. A ja čo budem môcť, samozrejme, tak prispejeme k tomu. Ďakujem. Takže odkaz predkov, žime tak, aby bolo aj chleba, aj neba. Ďakujem pekne.